| JAV ginkluotosios pajėgos*United States Armed Forces* |
| --- |
| JAV ginkluotųjų pajėgų herbai |
| Įkurtos | 1775 m. |
| Pajėgų rūšys |  Jungtinių Valstijų sausumos pajėgos   Jungtinių Valstijų jūrų pėstininkų korpusas   Jungtinių Valstijų karinės jūrų pajėgos   Jungtinių Valstijų karinės oro pajėgos   Jungtinių Valstijų pakrantės apsauga |
| Štabo būstinė | Pentagonas, Arlingtonas, Virdžinija |
| Vadovybė |
| prezidentas | Joe Biden |
| gynybos ministras | *Jim Mattis* |
| gynybos vadas | *Kirstjen Nielsen* |
| Žmogiškieji resursai |
| Aktyvus  personalas | 1 281 900 (3 vieta pasaulyje) |
| Rezervo dydis | 811 000 |
| Finansinės išlaidos |
| Biudžetas | 597 mlrd. JAV dolerių (2015 m.) |
| Proc. nuo BVP | 3,3 proc. (2015) |

JAV lėktuvnešis „Abraomas Linkolnas"
**Jungtinių Amerikos Valstijų ginkluotosios pajėgos** (angl. *The United States Armed Forces – USAF*) – valstybinė Jungtinių Amerikos Valstijų (JAV) organizacija, įvairių ginkluotųjų pajėgų junginys, skirtas JAV kaip valstybės laisvei, nepriklausomybei ir teritoriniam vientisumui ginti. Antrojo Kontinentinio kongreso sprendimu, nuolatinės ginkluotosios pajėgos JAV buvo sudarytos 1775 m.

Vyriausiasis Jungtinių Amerikos Valstijų ginkluotųjų pajėgų vadas yra JAV prezidentas. Prezidentas turi teisę paskirti kariuomenės vadus, gynybos sekretorių, Generalinio štabo narius. Jungtinių Valstijų Gynybos departamentas valdo ginkluotąsias pajėgas, į kurias įeina Jungtinių Valstijų sausumos pajėgos, Jungtinių Valstijų karinės jūrų pajėgos, Jungtinių Valstijų jūrų pėstininkų korpusas ir Jungtinių Valstijų karinės oro pajėgos. Jungtinių Valstijų pakrantės apsaugą taikos metu valdo Jungtinių Valstijų Nacionalinio saugumo departamentas, o karo metu Jungtinių Valstijų karinių jūrų pajėgų departamentas. 2005 metais JAV kariuomenėje aktyviai dirbo 1,38 milijono žmonių personalas. Jungtinių Valstijų kariuomenė turi keletą šimtų tūkstančių atsargos kareivių. Jungtinių Valstijų Nacionalinę gvardiją sudaro iš viso 2,3 milijono žmonių. Jungtinių Valstijų Gynybos departamente dirba 700 000 civilių, neskaitant rangovų. Karinė tarnyba šalyje yra savanoriška, tačiau karinė prievolė gali būti įvedama karo metu. Amerikos pajėgos gali būti greitai dislokuotos, naudojant didžiulę JAV karinių oro pajėgų flotilę. Už Jungtinių Amerikos Valstijų ribų JAV kariuomenė yra išdėsčiusi 770 karinių bazių (kiekviename kontinente išskyrus Antarktidą). Pasaulinis JAV kariuomenės išsidėstymo mastas keletui mokslininkų Jungtines Valstijas leido pavadinti „karinių bazių imperija".

2006 metais Jungtinės Valstijos karinėms reikmėms iš viso išleido 528 milijardus JAV dolerių. Tai sudaro 46 procentus visų pasaulio valstybių karinėms reikmėms išleidžiamų pinigų. Taip pat tai yra daugiau nei sudėjus kitų keturiolikos didžiausių valstybių karybos išlaidas. Karinės išlaidos vienam žmogui sudaro 1 756 JAV dolerius. Tai 10 kartų viršija pasaulinį karinių išlaidų vidurkį vienam žmogui. 4,06 procento dydžio bendrojo vidaus produkto atžvilgiu JAV pagal karines išlaidas užima 27 vietą tarp 172 pasaulio valstybių. JAV gynybos departamento 2009 metais pasiūlytas karinis biudžetas siekia 515,4 milijardo JAV dolerių. Tai 7 procentais daugiau nei 2008 metais ir 74 procentais daugiau nei 2001 metais. Apskaičiuota, kad JAV karo Irake išlaidos gali siekti 2,7 trilijono JAV dolerių. Iki 2009 metų gegužės 3 dienos Jungtinės Valstijos karo Irake metu neteko 4 284 kareivių, buvo sužeista daugiau kaip 31 000 žmonių.

Nuorodos
--------

1. ↑  „Department of Defense Active Duty Military Personnel Strengths by Regional Area and by Country (309A)" (PDF). Global Policy Forum. 2005-12-31. Suarchyvuotas originalas (PDF) 2008-11-12. Nuoroda tikrinta 2007-06-21.
2. ↑  „Department of Defense Base Structure Report, Fiscal Year 2005 Baseline" (PDF). Global Policy Forum. Suarchyvuotas originalas (PDF) 2007-06-21. Nuoroda tikrinta 2007-06-21.
3. ↑  Ikenberry, G. John (2004 m. kovo mėn.). „Illusions of Empire: Defining the New American Order". *Foreign Affairs*. Suarchyvuotas originalas 2012-05-25. Nuoroda tikrinta 2009-12-07. Kreisler, Harry, and Chalmers Johnson (2004-01-29). „Conversations with History". University of California at Berkeley. Suarchyvuotas originalas 2007-06-10. Nuoroda tikrinta 2007-06-21.`{{cite web}}`: CS1 priežiūra: multiple names: authors list (link)
4. ↑  „The Fifteen Major Spender Countries in 2006". Stockholm International Peace Research Institute. 2007. Suarchyvuotas originalas 2007-08-14. Nuoroda tikrinta 2007-06-20.
5. ↑  „Rank Order—Military Expenditures—Percent of GDP". *The World Factbook*. CIA. 2007-05-31. Suarchyvuotas originalas 2018-01-20. Nuoroda tikrinta 2007-06-13.
6. ↑  „Department of Defense". *Budget of the United States Government, FY 2009*. Office of Management and Budget. Suarchyvuotas originalas 2008-03-06. Nuoroda tikrinta 2008-03-02.
7. ↑  Goldman, David (2008-06-12). „Iraq War Could Cost Taxpayers $2.7 Trillion". CNNMoney. Nuoroda tikrinta 2009-03-10.
8. ↑  „Iraq Coalition Casualties". Iraq Coalition Casualty Count. 2009-05-03. Suarchyvuotas originalas 2018-10-25. Nuoroda tikrinta 2009-05-03.